
REFERAT
pentru modificarea Anexei la HCL nr. 414/30.11.2010 

Prin HCL nr. 445/20.12.2010 Consiliul Local al Municipiului Timişoara a aprobat acordarea de facilităţi la transportul în comun pentru toţi studenţii posesori de carduri securizate studenţeşti, indiferent de emitent.
Prin Anexa la HCL nr. 414/30.11.2010 s-a hotărât acordarea de reduceri cu 50% la costul abonamentelor studenţilor care frecventează unităţile de învăţământ din Municipiul Timişoara în baza legitimaţiei EURO<26 eliberată de Asociaţia EURO<26 România şi de reprezentanţii acesteia în Municipiul Timişoara.

Având în vedere cele de mai sus şi urmare a adresei Regiei Autonome de Transport Timişoara, propunem modificarea Anexei la HCL nr. 414/30.11.2010, după cum urmează:

,,Art. 1, Secţiunea 1, lit. d) din Anexa la HCL nr. 414/30.11.2010 se modifică şi va avea următorul conţinut:
d) Reducere 50% la costul abonamentelor pentru studenţii care frecventează unităţile de învăţământ din Municipiul Timişoara. Eliberarea cardurilor R.A.T.T. se face pe baza cardurilor securizate studenţeşti (indiferent de emitent)  conform H.C.L. nr. 445/20.12.2010 şi a BI/CI în original, iar evidenţa acestora se păstrează şi în format electronic.”

